Nothing Fails

"Nothing Fails" (בעברית: "שום דבר לא נכשל") הוא שיר של הזמרת-יוצרת האמריקאית מדונה מתוך אלבום האולפן התשיעי שלה, American Life ‏(2003). הוא נכתב על ידי מדונה, גאי סיגסוורת' וג'ם גריפית'ס, והופק על ידה ביחד עם מירווה אחמדזאי ומארק "ספייק" סטנט, הוא הופץ כסינגל השלישי מתוך האלבום ב-27 באוקטובר 2003. "Nothing Fails" הוא שיר אהבה המבוסס על אקורדים שנעשו באמצעות גיטרה אקוסטית; הוא כולל קטע שירה של מקהלת גוספל. מבחינה לירית, השיר דן במאהב שהוא האחד לכאורה, וכיצד הפגישה ביניהם לא הייתה סתמית. נעשו מספר רמיקסים לשיר, כאשר אחד מהם נכלל באלבום הרמיקס של מדונה Remixed & Revisited ‏(2003). השיר זכה לביקורות חיוביות מטעם מבקרי המוזיקה ברחבי העולם. הם ציינו אותו לשבח וכינו אותו כאחת מהרצועות הטובות ביותר מ-American Life, בעוד שאחרים השוו אותו לסינגל הקודם של מדונה "Like a Prayer" ‏(1989), כיוון ששני השירים כוללים שימוש בקטע של מקהלת גוספל. "Nothing Fails" הופץ בארצות הברית בתקווה לעזור בקידום המכירות של American Life. עם זאת, הוא לא דורג במצעד הבילבורד הוט 100 בארצות הברית, מה שהפך אותו לסינגל השני מהאלבום שלא דורג במצעד. אף על פי שלא דורג במצעד, השיר הגיע למקום הראשון במצעד שירי הדאנס קלאב ומצעד הסינגלים המסחריים. השיר דורג במקום הראשון בספרד ודורג בעשירייה הפותחת בקנדה ובאיטליה. על אף שדווח כי יצולם וידאו קליפ ל-"Nothing Fails", הוחלט לגנוז את הרעיון. השיר בוצע במהלך מסע קידום המכירות של American Life בשנת 2003, יחד עם שירים נוספים מהאלבום ולהיטי העבר שלה. אחת מההופעות שודרה ב-MTV בספיישל בשם Madonna on Stage & on the Record. הוא בוצע גם במהלך סיבוב ההופעות השישי שלה, "Re-Invention World Tour"‏ (2004), תוך שימוש בגיטרה אקוסטית בהופעות. מבקרים רבים ציינו שמדונה בהופעה הייתה מעין "דמות בודדה", שכן היא הייתה לבדה בעת שניגנה בגיטרה אקוסטית. לפי לוסי או'בריאן, מחברת הספר "מדונה: כמו אייקון", גרסה שהרעיון המרכזי של American Life היה על "כלום". זה בא לידי ביטוי בשמות של שירים כמו "Nobody Knows Me", השימוש במילה "לא" ב-"Love Profusion", כמו גם "Nothing Fails". השימוש בטון השלילי הוביל את מדונה להיות סרקסטית כלפי הדעות של האנשים לגביה. זאת, תוך הדגשת הידע שלה אודות אהבה ורומנטיקה. "Nothing Fails" נוצר במקור כרצועה שנכתבה בידי המוזיקאי והמפיק המוזיקלי גאי סיגסוורת' לאשתו. הוא ביקש מהזמרת ג'ם גריפית'ס לשתף עמו פעולה ובמהלך הפגישה המשותפת הראשונה שלהם, הם כתבו שיר בשם "Silly Thing", בהשראת אשתו של סיגסוורת'. לדבריו, "אני אף פעם לא כותב שירי אהבה, אך התרגשתי לכתוב לה אחד. אף פעם לא הייתה לי מערכת יחסים בעייתית איתה, לא הייתה הרבה דרמה. אך רציתי לכתוב משהו תמים וכנה". הקלטת הדמו, שנשמעה כמו שיר עם לא קצבי, הושמעה מאוחר יותר עבור מדונה, שאהבה אותו והוסיפה ושינתה חלקים ואת שם השיר. בספטמבר 2012, סיגסוורת' הדליף את הגרסה המקורית של "Nothing Fails", ותיאר אותה כ"הקלטת דמו בתהליך עבודה של שיר שכתבתי במקור עם ג'ם, אשר הפך מאוחר יותר ל-"Nothing Fails", שנכתב והוקלט בידי מדונה. הוא בן יותר מעשר שנים". על "Nothing Fails", גריפית'ס אמר: כששמעתי את השיר הזה הייתי כל כך בהלם, כי זו הייתה הפעם הראשונה שהאמנתי שהקריירה שלי באמת הולכת לקרות. ולשמוע את מדונה שרה את זה היה כאילו, אוי [אלוהים], זה כל כך מוזר. אמא שלי ממשיכה להתקשר אליי בכל פעם שזה מושמע במקומות שונים. היא תלך לחנויות המוזיקה בממלכה המאוחדת ותחזיק את הטלפון ליד המכשיר שינגן את השיר ואני אגיד לה, 'הם הולכים לעצור אותך'. "Nothing Fails" הופק על ידי מדונה ומירווה אחמדזאי, עם הפקה נוספת של מארק "ספייק" סטנט. מפגשי ההקלטה של American Life החלו בסוף 2001, ואז הוקפאו כשמדונה צילמה את "סחף חושים" (2002) במלטה וכיכבה במחזה של וסט אנד Up for Grabs. היא חזרה לאולפני ההקלטות האולימפיים בסוף 2002 וסיימה את פגישות ההקלטה. המיקס לרצועה נעשה על ידי מארק "ספייק" סטנט באולפני ההקלטות וסטלייק במערב הוליווד, קליפורניה, בעוד טים יאנג עשה את המאסטרינג של השיר באולפני מטרופוליס בלונדון. מייקל קולומבייר היה אחראי על עיבוד המיתרים כשג'וף פוסטר משמש כמהנדס המיתרים, עם ניצוח שנעשה באולפני AIR. עבור הלחן של השיר, אחמדזאי החל לנגן בגיטרות, וסטיוארט פרייס החל לנגן בפסנתר. "Nothing Fails" כולל הקדמה של גיטרה אקוסטית, שמהווה נושא חוזר ב-American Life. הגיטרה מלווה בקטע תופים וקולות נמוכים של מדונה וכולל שימוש בצ'לו בחלק הראשון של השיר, בעוד מוזיקת גוספל נשמעת במחצית המאוחרת. לפי התווים שפורסמו באתר Musicnotes.com בידי הוצאת אלפרד, "Nothing Fails" נכתב בסולם בעל קצב רגיל המאופיין גם בקצב איטי-בינוני של 92 פעימות בדקה. הוא נכתב במפתח של B♭ מז'ור וקולה של מדונה משתרע בין F3 ל-B♭4. השיר עוקב אחר רצף בסיסי של Gm–F–E♭–B♭–Gm כמהלך ההרמוני שלו. מבחינה לירית, השיר דן במאהב שהוא האחד לכאורה, וכיצד הפגישה ביניהם לא הייתה סתמית. הפניה ל"עץ החיים" מוסברת במהלך השיר, בעת שמדונה מציינת את הדת בשורה "אני לא דתייה", אך היא מספרת שהיא רוצה להתפלל. ביל פריסקיס-וורן, מחבר הספר, I'll Take You There: Pop Music and the Urge for Transcendence, תיאר את המילים כבעלות כפל לשון; הוא ציין שהן מדברות על לידה מחדש, הן מבחינה רוחנית והן מבחינת מינית. מקהלת הגוספל של קהילת לונדון, בראשות ניקי בראון, הקליטה את קולות הרקע בשיר. מהנדס המיתרים של המקהלה, ג'וף פוסטר, ציין שהיא מנתה "חבורה של זמרים גדולים שביצעו את קולות הרקע בקול גדול. זה היה מרשים". לפי רולינג סטון ואדבוקט, השיר משתנה ממנגינה "קלה" ומגיע לשיאו בקטע מקהלת הגוספל, הדומה לזו של הסינגל של מדונה, "Like a Prayer" ‏(1989). גרסת רמיקס לשיר, "Jackie's In Love In The Club Mix", שנעשתה על ידי די ג'יי ג'קי כריסטי, הייתה זמינה לרכישה כאחת מהרצועות הבלעדיות של גרסת המקסי סינגל האמריקאית והאירופאית של השיר. היא כללה את שירתה של מדונה ואת קטע מקהלת הגוספל. כריסטי העירה כי "התבקשתי לעשות רמיקס ל-"Nothing Fails" [...] רציתי שהוא יישמע כמו מקהלה בכנסייה". הרמיקס של פיטר ראוהופר לשיר צורף יחד עם הרמיקסים של הסינגל העוקב, "Love Profusion". גרסה אחרת, "Jason Nevins Mix", נכללה באלבום הרמיקס של מדונה מ-2003, Remixed & Revisited. סטיבן תומאס ארלוויין מ-AllMusic העיר כי ברמיקס הזה, מדונה נשמעת כאילו היא לא בקצב עם המוזיקה של 2003. "Nothing Fails" זכה לביקורות חיוביות מטעם מבקרי המוזיקה. לוסי או'בריאן הגדירה אותו כ"המנון של מסירות" וטענה שמדובר בשיר "המלכותי ביותר ב-American Life". בנוסף, ציינה לשבח את "האווירה הדרמטית והתיאטרלית" של השיר והוסיפה שקטע המקהלה הפך את השיר לחושפני ואקסטטי. ג'יי רנדי טארבורלי כתב בספרו, "מדונה: ביוגרפיה אינטימית", שעל אף שהאלבום לא היה "חזק" ו"מגובש", "Nothing Fails" בלט כאחת מהפנינים הבודדות בו. בביקורת על האלבום כולו, מייקל פאולטה מבילבורד כינה אותו כנקודת השיא ב-American Life, ותיאר את השיר כ"מעורר דמעות". קן טאקר מאנטרטיינמנט ויקלי כינה אותו "מקסים" והוסיף שהוא "מרענן" ו"רציני" ביחס לשאר שירי האלבום. אלכסיס פטרידיס מגרדיאן שיבחה קטע סיום המקהלה שבו. סאל צ'ינקוומני מסלנט כינה אותו כאחד מרגעי השיא באלבום וטען שייתכן ומדובר בשיר הבולט ביותר מתוכו. איאן יאנגס מ-BBC מיוזיק הפנה ביקורת חיובית כלפי "Nothing Fails", וציין לשבח את ההפקה המוזיקלית האלקטרונית ה"טריקית" של מירווה אחמדזאי. ג'וני דייוויס מ-NME העיר כי "רק 'Nothing Fails' ו-'Intervention' מצליחים להחזיר את המאזין לסגנון המוזיקלי שאפיין את אלבום האולפן השביעי שלה, Ray of Light, שיצא לאור בשנת 1997". ג'וש טיראנגיאל מטיים ציין לשבח את השירה של מדונה ב-"Nothing Fails" ותיאר אותה כ"רגועה" ו"מצערת". הוא הוסיף שהיא מורכבת מ"שפע של נשמה". ב-Telegram & Gazette החמיאו למיזוג בין הרוחניות לבין החושניות בשיר. ג'ון פארלס מניו יורק טיימס האמין ש-"Nothing Fails" מסוגל לגרום למאזין לחוש רגשות מסוימים, כמו גם חווית התבוננות פנימים, בשונה משאר השירים של מדונה". סטיבן תומפסון מ-The A.V. Club טען שהשיר "מהדהד" ו"רגשי", אך מתח ביקורת אודות קטע השירה של המקהלה. בביקורות פחות חיוביות ואף שליליות אודות "Nothing Fails", צ'אק טיילור מבילבורד אמר שהוא "ממחיש את כל מה שהופך את [American Life] לטחון ומעובד מדי". בן רטליף מרולינג סטון השווה אותו באופן שלילי ל-"Like a Prayer" והעיר שהוא קרוב הרבה יותר למה שהיא [מדונה] הפכה לטובה בו: הרעיון של שינוי צורה באמצעות אהבה", והוסיף שההבדל ב-2003 הוא שאין לה את השאיפה שהייתה לה באותה העת בה הוציאה את "Like a Prayer". ב-Stylus Magazine השוו אותו באופן שלילי ל-"Like a Prayer" וזאת, בנוסף לכך שכינו אותו "מיושן" וככזה ה"מוקיע את הדת". ג'ים דרוגאטיס משיקגו סאן-טיימס טען שהשורה "אני לא דתייה" ("I'm not religious") גורמת לבלבול, שכן מדונה מתייחסת לישו והשטן בשירים אחרים באלבום. ג'וד רוג'רס מגרדיאן טענה שמדובר בשיר המדמה "תכשיט בעל אווירה שקטה" ב-American Life, ודירגה אותו במקום ה-48 ברשימת "הסינגלים הטובים ביותר של מדונה", שפורסמה לכבוד יום הולדתה ה-60. צ'אק ארנולד מאנטרטיינמנט ויקלי דירג את "Nothing Fails" כסינגל ה-29 הטוב ביותר שיצא במהלך הקריירה של הזמרת, וכינה אותו "ניצחון – יצירתי ולא מסחרי – שמעביר מסר המשתנה מרצינות מופשטת לתפארת כנסייתית". בעקבות האכזבה המסחרית של "American Life" ו-"Hollywood" (שני הסינגלים הראשונים מ-American Life) הופצה דרך מאבריק רקורדס גרסת רמיקס של "Nothing Fails" שנשלחה לרדיו להיטים עכשוויים בתקווה לצבור הצלחה מסחרית ברחבי ארצות הברית. השיר נשלח לרדיו מיינסטרים טופ 40 ב-28 באוקטובר 2003. "Nothing Fails" לא זכה להצלחה רבה במדינה; עם זאת, הוא זכה להצלחה מסחרית במצעדי הדאנס. לפי פרד ברונסון, יציאתו של השיר כסינגל הובילה לכך שהוא הגיע למקום הראשון במצעד הסינגלים המסחריים ומצעד סינגלי הדאנס המסחריים, ב-27 בדצמבר 2003, באותו השבוע שבו הוא דורג ב-20 העליונים במצעד שירי הדאנס קלאב. השיר "Me Against the Music" מאת הזמרת-יוצרת האמריקאית בריטני ספירס, שבו השתתפה מדונה, ו-"Nobody Knows Me", דורגו גם הם ב-20 העליונים באותה העת, מה שהפך אותה לאמנית היחידה שיש לה שלושה שירים ב-20 העליונים במצעד בו-זמנית. עם זאת, "Nothing Fails" נמכר בפחות מ-10,000 עותקים לפי נילסן סאונדסקאן, מה שסימן אותו כאחד מהסכומים הנמוכים ביותר באותה התקופה עבור שיר שדורג במקום הראשון במצעד. במצעד סינגלי הדאנס המסחריים השנתי, "Nothing Fails" דורג במקום השני, בעוד "Me Against the Music" ו-"Love Profusion" דורגו במקום הראשון והשלישי, בהתאמה. בילבורד דיווחו שמדונה הייתה לאמן הראשון בתולדות המצעד שהצליח לעשות זאת. באוסטרליה, חברת התקליטים האחים וורנר הפיצה את "Nothing Fails" כמקסי סינגל. ההוצאה נחשבה לאלבום רשמי על ידי איגוד תעשיית ההקלטות האוסטרלי (ARIA) בשל מספר הרצועות השונות שהוא כלל; הוא לא הצליח להופיע במצעד האלבומים של ה-ARIA. עם זאת, הוא הופיע במצעד אלבומי הדאנס של ה-ARIA ודורג בשיאו במקום השישי. השיר דורג בעשירייה הפותחת בקנדה. באירופה, "Nothing Fails" זכה להצלחה מתונה במצעדים. באוסטריה, "Nothing Fails" הופיע לראשונה במקום ה-74, ושבוע לאחר מכן, הגיע בשיאו למקום ה-51, והמשיך לשהות במשך שישה שבועות במצעד בסך הכול. ב-3 בינואר 2004, "Nothing Fails" הופיע לראשונה במקום ה-50 במצעד הסינגלים של פלנדריה; אותו המקום נחשב למיקום השיא שלו במצעד. עם זאת, הוא הגיע בשיאו למקום השלישי במצעד הסינגלים של ולוניה. השיר הופיע לראשונה במקום ה-16 במצעד הסינגלים הדני, והגיע בשיאו למקום ה-11 בשבוע העוקב אליו. השיר הופיע לראשונה במקום ה-34 במצעד הסינגלים הצרפתי ב-30 בנובמבר 2003. בשבוע השני, החל לרדת ודורג במקום ה-97, כמעט ארבעה חודשים לאחר מכן. מכירותיו המשוערות בצרפת עומדות על 24,818 עותקים שנמכרו. השיר זכה להצלחה מסחרית באיטליה, והגיע לעשירייה הפותחת במצעד הסינגלים שלו, ובמצעד הסינגלים הספרדי דורג בשיאו במקום הראשון. במצעד הסינגלים הגרמני, השיר הגיע בשיאו למקום ה-36. אף וידאו קליפ לא צולם לקידום "Nothing Fails". בהתחלה, דווח בדיילי מירור כי מדונה תכננה לצלם את הקליפ בישראל עם השחקן מייקל דאגלס. לדברי פולי גרהאם מהעיתון, בכירים מטעם האחים וורנר היו מודאגים לגבי שלומה של הזמרת בישראל, אך מדונה הייתה נחושה. "מנהלי התקליטים שלה באמת מודאגים מזה. הם מנסים לדבר איתה, אבל היא לא מתרגשת מזה. היא אמרה להם שזה הגיוני לצלם אותו בישראל כיוון שהקבלה מקורה משם. מדונה לא הוטרדה במיוחד מהבטיחות שלה ומהסיכונים הפוטנציאליים שלה. היא לא חושבת שזה גרוע כמו שזה נראה". בעלה באותה העת, גאי ריצ'י, התמודד גם הוא עם קשיים במהלך העבודה על הסרט שלו, "אקדח" (2005), שנדחה על ידי בכירי סרטי סוני כיוון שהוא הכיל התייחסויות לקבלה, והם ביקשו מריצ'י לכתוב מחדש את התסריט. כיוון שהקליפ עצמו כלל סמלים שנלקחו מהקבלה, מדונה החליטה בסופו של דבר לא לצלם אותו. הדיווחים הללו הופרכו מאוחר יותר על ידי האמנית במהלך ריאיון לתחנת הרדיו של סן פרנסיסקו Alice 97.3, שם היא הסבירה שלא יצולם קליפ לסינגל (ב-27 ביולי 2017 הועלה האודיו הרשמי של "Nothing Fails" לערוץ היוטיוב שלה). כדי להתחיל לשווק ולקדם את American Life, יצאה מדונה לסיבוב הופעות עולמי שכלל 17 הופעות באירופה ו-39 באמריקה הצפונית (56 הופעות בסך הכול). אחת מההופעות הללו, שאירעה באולפני Total Request Live (אנ') בניו יורק, הוצגה על ידי MTV בספיישל בשם Madonna on Stage & on the Record. בהנחייתו של קרסון דיילי (אנ'), היא שרה את "Nothing Fails" ושירים נוספים מ-American Life תוך שהשיבה לשאלות של הקהל. מדונה ביצעה את השיר בחנות HMV באוקספורד בפני 500 איש. היא לבשה כומתה שחורה, חולצה מנוקדת, מכנסיים שחורים ונעלי עקב. רשימת השירים שבוצעו כללה את "American Life",‏ "Hollywood",‏ "Nothing Fails",‏ "X-Static Process" ו-"Mother and Father" לפני שביצעה את הסינגלים הקודמים שלה "Like a Prayer" ו-"Don't Tell Me". היא גם ניגנה בגיטרה אקוסטית במהלך כמה שירים וניגנה את האקורדים הלא נכונים בתחילת "X-Static Process". בשנה שלאחר מכן, מדונה ביצעה את השיר במהלך סיבוב ההופעות העולמי, "Re-Invention World Tour", כשיר ראשון מהחלק האקוסטי שלו. היא הגיעה לבמה לבושה בחליפה שחורה של סטלה מקרטני ולוותה בגיטרה אקוסטית בעת הביצוע שלו. ג'יין סטיבנסון מטורונטו סאן (אנ') תיארה את מדונה כ"דמות בודדה", שכן היא הייתה לבדה בעת שניגנה בגיטרה אקוסטית. ברט מקייב מ-Baltimore City Paper תיאר זאת כהופעת "חימום". במהלך ההופעה באירלנד, היא לבשה מעיל שחור והייתה מוגנת בידי מטרייה בעת ביצוע השיר, בשל הגשם שירד. התרחשות זו הוזכרה בסרט התיעודי, "אני הולכת לספר לכם סוד" (אנ'), שעסק בסיבוב ההופעות כולו. הקרדיטים מותאמים מהערות האלבום של American Life. מדונה – שירה, כתיבה, הפקה מירווה אחמדזאי – גיטרה, הפקה, תכנות סטיוארט פרייס – פסנתר גאי סיגסוורת' – כתיבה ג'ם גריפית'ס – כתיבה מארק "ספייק" סטנט – הפקה נוספת, אודיו מיקסינג מקהלת הגוספל הקהילתית של לונדון – עיבוד מקהלה מייקל קולומבייר – סידור מיתרים טים יאנג – אודיו מאסטרינג מדיה וקבצים בנושא Nothing Fails בוויקישיתוף מידע על היצירה "Nothing Fails" באתר מיוזיק בריינז סרטון השיר "Nothing Fails" באתר יוטיוב מדונה, מירווה אחמדזאי, מארק "ספייק" סטנט American Life, 2003-04-22, נבדק ב-2022-07-17 Madonna – Nothing Fails, נבדק ב-2022-07-17 Release group “Remixed & Revisited” by Madonna - MusicBrainz, musicbrainz.org American Life | Album Reviews | Rolling Stone, web.archive.org, ‏2014-02-03 Here Publishing, The Advocate, Here Publishing, 2003-04-15. (באנגלית) Madonna, Billboard (באנגלית אמריקאית) Nothing Fails — Madonna, Last.fm (באנגלית) Madonna on Stage & on the Record, 2003-04-22, נבדק ב-2022-07-17 Madonna Average Setlists of tour: Re-Invention Tour | setlist.fm, www.setlist.fm O'Brien, Lucy (2007), Madonna: Like an Icon, Bantam Press, ISBN 978-0-593-05547-2 Guy Sigsworth Shares The Madonna Nothing Fails Demo 'Silly Thing' Sung By Jem, web.archive.org, ‏2014-01-04 "Liner notes". American Life (CD). Madonna. Maverick, Warner Bros. Records. 2003. p. 14. 48439-2. Rooksby, Rikky (2004), The Complete Guide to the Music of Madonna, Omnibus Press, ISBN 0-7119-9883-3 "Discovering a Jem ; Welsh singer gets boost from Madonna, Dave Matthews". Madonna - Nothing Fails Sheet Music (Digital Download), web.archive.org, ‏2011-04-24 Madonna - American Life - Review - Stylus Magazine, web.archive.org, ‏2008-05-17 Friskics-Warren, Bill (2006), I'll Take You There: Pop Music and the Urge for Transcendence, Continuum International Publishing Group, ISBN 9780826419217 So Many Lives - Music - Village Voicepage 1 - Village Voice, web.archive.org, ‏2008-10-22 Madonna Tribe Interview: Jackie Christie, web.archive.org, ‏2012-02-14 Nielsen Business Media Inc, Billboard, Nielsen Business Media, Inc., 2004-02-21. (באנגלית) Madonna - Remixed & Revisited Album Reviews, Songs & More | AllMusic (באנגלית), נבדק ב-2022-07-17 Robert Christgau: CG: madonna, web.archive.org, ‏2011-06-06 Taraborrelli, J. Randy (2008), Madonna: An Intimate Biography, Pan Books, ISBN 978-0-330-45446-9 Nielsen Business Media Inc, Billboard, Nielsen Business Media, Inc., 2003-04-26. (באנגלית) American Life Review | Music Reviews and News | EW.com, web.archive.org, ‏2014-10-10 CD: Madonna: American Life | Music | The Guardian, web.archive.org, ‏2013-11-13 Madonna: Confessions on a Dance Floor | Music Review | Slant Magazine, web.archive.org, ‏2011-10-19 BBC NEWS | Entertainment | Madonna's dull Life story, web.archive.org, ‏2011-08-13 NME Album Reviews - Madonna : American Life - NME.COM, web.archive.org, ‏2013-12-03 This (Sad) American Life - TIME, web.archive.org, ‏2012-01-30 Worcester Telegram & Gazette Archives, web.archive.org, ‏2013-12-03 CRITIC'S NOTEBOOK; Madonna's Real Art: Getting Attention - The New York Times, web.archive.org, ‏2020-05-29 Madonna: American Life | Music | Review | The A.V. Club, web.archive.org, ‏2010-01-05 Nielsen Business Media Inc, Billboard, Nielsen Business Media, Inc., 2003-11-08. (באנגלית) Chicago Sun-Times:: Search, web.archive.org, ‏2013-12-03 Every one of Madonna's 78 singles – ranked! | Music | The Guardian, web.archive.org, ‏2018-08-25 Madonna songs: Ranking her 60 best singles for her 60th birthday | EW.com, web.archive.org, ‏2018-09-12 Boston.com / A&E / Music / Madonna in a 'Remix' Mood, www.boston.com (באנגלית) "Madonna Chart History (Dance Club Songs)" Nielsen Business Media Inc, Billboard, Nielsen Business Media, Inc., 2003-12-27. (באנגלית) Billboard - Google Books, web.archive.org, ‏2017-02-16 Trove - Archived webpage, Trove (באנגלית) Steffen Hung, Madonna - Nothing Fails, austriancharts.at Madonna - Nothing Fails - ultratop.be, www.ultratop.be danishcharts.com - Madonna - Nothing Fails, danishcharts.dk lescharts.com - Madonna - Nothing Fails, lescharts.com "Les Singles les plus Vendus de la Décennie (2000-2009)", ‏2012-06-10 italiancharts.com - Madonna - Nothing Fails, italiancharts.com Billboard - Google Books, web.archive.org, ‏2017-02-17 Offizielle Deutsche Charts - Offizielle Deutsche Charts, www.offiziellecharts.de "News of the muse", The Jerusalem Post 24/7: MADGE DEFIES THE BOMBERS. - Free Online Library, web.archive.org, ‏2014-02-24 Nothing Fails, נבדק ב-2022-07-23 Madonna.com > Tours > Re-Invention Tour, web.archive.org, ‏2015-01-07 Madonna on Stage & on the Record, 2003-04-22, נבדק ב-2022-07-23 Hosted by Carson Daly (2003). "Madonna on Stage and on the Record". Madonna on Stage and on the Record. MTV. Madonna Plans to Take Her 'Life' to MTV - Madonna : People.com, web.archive.org, ‏2016-03-03 HMV? More like a Virgin - Telegraph, web.archive.org, ‏2017-12-03 Madonna Twirls Rifle, Lifts Up Her Kilt At Tour Opener - Music, Celebrity, Artist News | MTV.com, web.archive.org, ‏2014-01-06 Madonna.com > News > Into the groove (tour spoiler), web.archive.org, ‏2014-02-24 Swept Away: Madonna, MCI Center, June 13 | Baltimore City Paper, web.archive.org, ‏2014-01-09 Timmerman, Dirk (2007), Madonna Live! Secret Re-inventions and Confessions on Tour, Maklu Publications Inc, ISBN 978-90-8595-002-8 Madonna (2005). I'm Going to Tell You a Secret (DVD). Warner Home Video. Event occurs at 01:22–01:30. 9362 49990-2. Nothing Fails (EU CD single liner notes). Madonna. Maverick Records. 5439 16500 2. Nothing Fails (EU Maxi-CD single liner notes). Madonna. Maverick Records. 9362 42690 2. Nothing Fails (EU Maxi-CD single liner notes). Madonna. Maverick Records. 9362 42682-2. Nothing Fails (AU Maxi-CD single liner notes). Madonna. Maverick Records. 9362 42682-2. Nothing Fails (US Maxi-CD liner notes). Madonna. Maverick Records. 42682-2.P Nothing Fails (US 12-inch promo vinyl inlay). Madonna. Maverick Records. PRO-A-101232. Nothing Fails (US 12-inch promo vinyl inlay). Madonna. Maverick Records. PRO-A-101245. Nothing Fails (US promo CD single liner notes). Madonna. Maverick Records. PRO-CDR-101230. Nothing Fails (German promo CD single liner notes). Madonna. Maverick Records. PR 04322. Nothing Fails (US 2 x 12-inch vinyl inlay). Madonna. Maverick Records. 0-42682. "Archived copy" (PDF). ארכיון (PDF) מ-9 במרץ 2021. נבדק ב-28 במרץ 2021. {{cite web}}: (עזרה); (עזרה) "The ARIA Report: New Releases Singles – Week Commencing 15th December 2003" (PDF). ARIA. 15 בדצמבר 2003. p. 25. אורכב מ-המקור (PDF) ב-6 בינואר 2004. נבדק ב-16 במאי 2021. {{cite web}}: (עזרה) "Nothing Fails". Amazon Germany. ארכיון מ-7 בנובמבר 2021. נבדק ב-28 במרץ 2021. {{cite web}}: (עזרה) "Nothing Fails 1: Amazon.co.uk: CDs & Vinyl". ארכיון מ-7 בנובמבר 2021. נבדק ב-28 במרץ 2021. {{cite web}}: (עזרה) "Nothing Fails 2". Amazon UK.